2007 йылдың апрелендә Nintendo DS портатив системаһы өсөн дүртенсе быуындың тәүге уйындары булған   Pokémon  Diamond һәм Pear  релизы үтә. Төп серияла тәүге тапҡыр өсүлсәмле графика ҡулланыла, покемондар Интернет аша һуғыша һәм үҙгәрә ала башлай, шулай уҡ покемондарҙың яңы 107 төрө барлыҡҡа килә. Уйын хәрәкәттәре Синно төбәгендә бара. Ошо уҡ йылдың июнендә Nintendo Wiiҙа «Покемон» буйынса беренсе уйынxa0— Revolution Pokémon Battle сыға. Унда Pokémon Stadium һәм Pokémon Stadium 2 идеяһы дауам ителә. 2008 йылдың апрелендә WiiWare өсөн My Pokémon Ranch барлыҡҡа килә. 2009 йылдың мартында Pokémon Platinum сыға. Уға яңы мини-уйындар, локациялар, Emeraldтағы кеүек Хәрби Рубеж индерелә. 2010 йылда  Pokémon HeartGold һәм  SoulSilver xa0— икенсе быуын уйындары Gold һәм Silverҙың Nintendo DS өсөн ремейктары барлыҡҡа килә. HeartGold һәм SoulSilver комплектына Покеволкерxa0— аҙым үлсәгес инә, уның хәтеренә уйындағы покемондарҙы тейәп була. Аҙым үлсәгес ни тиклем күберәк аҙым иҫәпләһә, уға тейәлгән покемон шул тиклем күберәк тәжрибә туплай.